  vk.com (Дом Дружбы народов / Калыкъёслэн Эшъяськон юртсы) Анжелика Тихонова корреспондент Ижкарын Калыкъёслэн эшъяськон юртазы Удмуртиысь йӧскалык политикая азьвыл министрез Владимир Завалинэз буре ваён шахматъя йӧскалыккуспо турнир ортчиз. Со сярысь ужъюртлэн пресс-службаез ивортӥз. Арлы быдэ ортчись ужрадэ котькулэсь трос пыриськисьёс люкаськизы – Удмуртиысь лулчеберетъя йӧскалык но мер огазеяськонъёсысь арлыдоослэн но пиналъёслэн 36 командаоссы. Удмуртиысь сяна, туэ Нижний Новгородысь армян дисапоралэн командаез но вал. Азьвыл соос Ижкарын диаспораос куспын ортчем мини-футболъя турнире пыриськизы. Шахматъя турнирын вормисьёс луизы: 1-тӥ инты – белорус лулчеберетъя «Батьковщина» огазеяськон; 2-тӥ инты – бигер егитъёслэн «Иман» огазеяськонзы; 3-тӥ инты – ӟуч лулчеберетъя огазеяськон. Тодэ вайытом, 2021-тӥ ар пумын Яр каргуртын Удмуртиысь йӧскалык политикая азьвыл министрлы Владимир Завалинлы  буре ваён пул усьтӥзы. Тегъёс: вожвылъяськон Удмуртия шахмат Ижкар йӧслыкъёс Мерлык Спорт  